চারদিনে অক্ষয়ের ‘স্কাই ফোর্স’ এর আয় আকাশ ছোঁয়া

২৪ শে জানুয়ারি বিশ্বব্যাপী মুক্তি পেয়েছে অক্ষয় কুমার অভিনীত ‘স্কাই ফোর্স’ ছবিটি।অক্ষয় কুমার ও বীর পাহাড়িয়াকে ভারতীয় বিমানবাহিনীর পাইলটের চরিত্রে দেখা গেছে এই ছবিতে। সন্দীপ কোলওয়ানি পরিচালিত এই ছবি প্রথম সপ্তাহেই বক্স অফিসে ঢেউ তুলেছে। চার হাজার পর্দায় এই ছবি মুক্তি পেয়েছে। ছবি মুক্তির প্রথম দিনে ঝড় তুলতে না পারলেও যথেষ্ট সারা ফেলেছে। চারদিনে এই ছবির আয় ছাড়িয়েছে ১১৪ কোটি টাকা। প্রজাতন্ত্র দিবসের দিকে তাকিয়ে ছবিটি তার প্রাক্কালে মুক্তি পেয়েছিল। প্রজাতন্ত্র দিবসের সপ্তাহ আনতে দেশাত্মবোধক বিষয়বস্তু এবং অ্যাকশনে ভরপুর গল্পর কারণে ছবিটি দর্শকদের থিয়েটার টানতে সাহায্য করেছিল।
প্রসঙ্গত, অক্ষয় কুমার অভিনীত ‘স্কাই ফোর্স’ ছবিটি বলিউডের অন্যতম প্রতীক্ষিত ছবি ছিল।
১৯৬৫ সালে ভারত-পাকিস্তান বিমান যুদ্ধের ঘটনা নিয়ে নির্মিত হয়েছে এটি। যৌথভাবে সিনেমাটি প্রযোজনা করেছেন অমর কৌশিক ও দীনেশ বিজন। ১৪০ কোটি রুপি বাজেটের এ সিনেমায় অক্ষয় ছাড়াও অভিনয় করেছেন নিমরাত কৌর, সারা আলী খান।